cyanic-selkie/wikianc huggingface dataset:
Պենյալարա
Այս լեռան հովիտները ծածկված են տարբեր բուսականությամբ, կախված բարձրությունից։ Խոշոր անկանոն կաղնու ծառերը հայտնաբերվել են 1000-ից մինչև 1300 մ բարձրության վրա։ 1100 մետրից մինչև 2000 մետր բարձրությամբ լանջերում գերակշռում են վայրի սոճու անտառները։ 2000 մետրից մինչև գագաթ՝ թփեր են։ Այստեղ բնակվում են շատ կենդանիներ, ինչպիսին են փոքր կաթնասունները, կա նաև միջատների մեծ բազմազանություն և տարբեր թռչնատեսակներ, ինչպիսիք են և արծիվներն ու անգղերը։
Արտաքին հղումներ
Կատեգորիա:Իսպանիայի լեռներ
Թայվանի ամենաբարձր շենքերի ցանկ
Արտաքին հղումներ
Կատեգորիա:Շենքեր և կառույցներ ըստ երկրի Կատեգորիա:Ցանկեր
Ֆաբինյո (ֆուտբոլիստ, ծնված 1993)
Ֆաբիո Էնրիկե Տավարես (Fábio Henrique Tavares, ), առավել հայտնի որպես Ֆաբինյո, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի և Բրազիլիայի ազգային հավաքականի կազմում։ Խաղում է հենակետային կիսապաշտպանի և աջ պաշտպանի դիրքում ։
Վաղ կարիերա
Պրոֆեսիոնալ ֆուտբոլիստի կարիերան Ֆաբինյոն սկսել է Ֆլումինենսեում  ։ 2012 թվականի հունիսի 8-ին նա 6 տարվա պայմանագիր կնքեց պորտուգալական Ռիու Ավիի հետ։ 1 ամիս ակումբում անցկացնելուց հետո՝ հուլիսի 19-ին Ֆաբինյոն 1 տարվա վարձավճարով տեղափոխվեց Ռեալ Մադրիդ  ՝ հանդես գալով միայն Կաստիլիայի կազմում ։ Իր պրոֆեսիոնալ դեբյուտը Սեգունդա Դիվիզիոնում նշեց օգոստոսի 17-ին՝ Վիլյառեալի դեմ խաղում  ։ Իր առաջին գոլը խփեց 2013 թվականի ապրիլի 28-ին՝ Նումանսիայի դեմ խաղում  ։ Ռեալ Մադրիդի առաջին թիմի կազմում իր միակ հանդիպումը Ֆաբինյոն անցկացրեց մայիսի 8-ին՝ փոխարինելով Ֆաբիո Կոենտրաոյին Մալագայի դեմ խաղում և այս խաղում դառնալով գոլային փոխանցման հեղինակ  ։ Կաստիլիայի կազմում բրազիլացին անցկացրեց 30 հանդիպում՝ դառնալով 2 գոլի հեղինակ  ։
Մոնակո
2013 թվականի հուլիսի 19-ին Ֆաբինյոն 1 տարվա վարձավճարով տեղափոխվեց Մոնակո  ։ Իր դեբյուտը Լիգա 1-ում նշեց օգոստոսի 10-ին՝ թիմի մեկնարկային կազմում խաղադաշտ դուրս գալով Բորդոյի դեմ խաղում  ։ Իր առաջին գոլը Մոնակոյի կազմում խփեց 2014 թվականի մարտի 26-ին՝ Ֆրանսիայի գավաթի Լանսի դեմ խաղում  ։ 2013-14 մրցաշրջանում Ֆաբինյոն անցկացրեց 31 հանդիպում՝ դառնալով 1 գոլի և 4 գոլային փոխանցման հեղինակ ։
2015 թվականի մայիսի 19-ին Մոնակոն գնեց Ֆաբինյոյի լրիվ տրանսֆերը՝ ֆուտբոլիստի հետ կնքելով 4 տարվա պայմանագիր  ։ Սեպտեմբերի 13-ին բրազիլացին խփեց Այաչոյի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Սեպտեմբերի 24-ին նա գոլ խփեց Մոնպելիեի դեմ խաղի վերջին րոպեին՝ օգնելով Մոնակոյին հաղթել 3-2 հաշվով ։ Դեկտեմբերի 13-ին Ֆաբինյոն գոլ հեղինակեց Սենտ-Էտիենի դեմ խաղում, իսկ հանդիպումն ավարտվեց 1-0 հաշվով ։ 2016 թվականի հունվարի 3-ին նա դուբլ ձևակերպեց Ֆրանսիայի գավաթի Բյուլիի դեմ խաղում ։ 2015-16 մրցաշրջանում Ֆաբինյոն անցկացրեց 47 հանդիպում՝ դառնալով 8 գոլի և 5 գոլային փոխանցման հեղինակ ։
2016 թվականի օգոստոսի 12-ին Ֆաբինյոն գոլի հեղինակ դարձավ Գենգանի դեմ խաղում, իսկ հանդիպումն ավարտվեց 2-2 հաշվով ։ Օգոստոսի 23-ին բրազիլացին խփեց Չեմպիոնների Լիգայի փլեյ-օֆֆ փուլի Վիլյառեալի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Նոյեմբերի 5-ին Ֆաբինյոն գոլի և գոլային փոխանցման հեղինակ դարձավ Նանսիի դեմ խաղում ։ 2017 թվականի փետրվարի 21-ին նա 2 գոլային փոխանցում տվեց Չեմպիոնների Լիգայի 1/8 եզրափակչի Մանչեսթեր Սիթիի դեմ խաղում ։ Ապրիլի 1-ին Ֆաբինյոն խաղադաշտ դուրս չեկավ Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղում, իսկ Մոնակոն պարտվեց 4-1 հաշվով  ։ 2016-17 մրցաշրջանում Մոնակոն հաղթեց Լիգա 1-ը , ինչպես նաև՝ հասավ Չեմպիոնների Լիգայի կիսաեզրափակիչ  , որտեղ պարտվեց Յուվենտուսին  ։
Լիվերպուլ
2018 թվականի մայիսի 28-ին Ֆաբինյոն 4 տարվա պայմանագիր կնքեց Լիվերպուլի հետ  ։ Ակումբը նրա համար վճարեց 43․7 միլիոն ֆունտ ստերլինգ   ։ Իր դեբյուտը նշեց սեպտեմբերի 18-ին՝ փոխարինելով Սադիո Մանեին Չեմպիոնների Լիգայի խմբային փուլի Պարի Սեն-Ժերմենի դեմ խաղում ։ Առաջին հանդիպումը Պրեմիեր Լիգայում անցկացրեց միայն հոկտեմբերի 20-ին՝ փոխարինելով Ադամ Լալանային Հադերսֆիլդ Թաունի դեմ խաղում  ։ Իր առաջին գոլը Լիվերպուլի կազմում խփեց դեկտեմբերի 26-ին՝ Նյուքասլ Յունայթեդի դեմ խաղում  ։ 2019 թվականի հունիսի 1-ին բրազիլացին թիմի մեկնարկային կազմում խաղադաշտ դուրս եկավ Չեմպիոնների Լիգայի եզրափակչի Տոտենհեմ Հոտսպուրի դեմ խաղում ՝ օգնելով իր թիմին հաղթել 2-0 հաշվով և նվաճել գավաթը ։ Իր առաջին մրցաշրջանում Ֆաբինյոն անցկացրեց 41 հանդիպում՝ դառնալով 1 գոլի և 2 գոլային փոխանցման հեղինակ ։
2019 թվականի օգոստոսի 4-ին Ֆաբինյոն թիմի մեկնարկային կազմում խաղադաշտ դուրս եկավ Անգլիայի սուպերգավաթի Մանչեսթեր Սիթիի դեմ խաղին, սակայն Լիվերպուլը պարտվեց հետխաղյա 11-մետրանոցների հարվածաշարում ։ Օգոստոսի 14-ին անգլիացին իրացրեց իր 11-մետրանոցը ՈՒԵՖԱ Սուպեր գավաթի Չելսիի դեմ խաղում ՝ օգնելով իր թիմին հաղթել հետխաղյա հարվածաշարում և նվաճել գավաթը ։
Միջազգային կարիերա
Բրազիլիայի ազգային հավաքական Ֆաբինյոն առաջին անգամ հրավիրվեց 2015 թվականի մայիսին՝ ընդգրկվելով թիմի՝ Կոպա Ամերիկայի համար կազմում ։ Իր դեբյուտը ազգային հավաքականում նշեց հունիսի 7-ին՝ փոխարինելով Դանիլոյին Մեքսիկայի դեմ ընկերական խաղում  ։ Կոպա Ամերիկայում Ֆաբինյոն չմասնակցեց ոչ մի հանդիպման, իսկ Բրազիլիան հասավ մրցաշարի քառորդ եզրափակիչ, որտեղ հետխաղյա 11-մետրանոցների հարվածաշարում պարտվեց Պարագվային  ։ 2016 թվականին Ֆաբինյոն կրկին ընդգրկվեց Կոպա Ամերիկայի համար կազմում , սակայն նորից չանցկացրեց ոչ մի հանդիպում, և Բրազիլիան դուրս մնաց խմբային փուլից  ։
Ակումբային վիճակագրություն
2019 թվականի հոկտեմբերի 19-ի դրությամբ
Միջազգային վիճակագրություն
2019 թվականի հոկտեմբերի 19-ի դրությամբ
Ակումբային
Մոնակո
Լիվերպուլ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Ֆուտբոլի կիսապաշտպաններ Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆլումինենսեի ֆուտբոլիստներ Կատեգորիա:Ռիու Ավիի ֆուտբոլիստներ Կատեգորիա:Ռեալ Մադրիդ Կաստիլիայի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Օլիշանկա (Տիխայա Սոսնայի վտակ)
Օլիշանկա  (Ольшанка), գետ Ռուսաստանում, հոսում է Բելորեցկի մարզում։ Գետաբերանը տեղակայված է Տիխայա Սոսնա գետի ձախ ափին 56 կմ հեռավորության վրա։ Գետի երկարությունը 37 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Վարդ Ղարսլյան
Վարդ Վահագնի Ղարսլյան (1940, օգոստոսի 2, Խոջաբեկ, Նինոծմինդա քաղաքի շրջագծում, Վրաստան), հայ նկարիչ։
Կենսագրություն
1967-1970 թվականներին սովորել է Կրասնոդարի մանկավարժական ինստիտուտի նկարչության բաժնում, 1975 թվականին ավարտել է Մոսկվայի Կրուպսկայայի անվան ժողարվեստի ինստիտուտը։ Ղարսլյանի գեղանկարչական ստեղծագործությունները հիմնականում նվիրված են հայրենի Ջավախք բնաշխարհի պատկերմանը ։
Ծանոթագրություններ
Կատեգորիա:Հայ նկարչուհիներ Կատեգորիա:1940 ծնունդներ Կատեգորիա:Օգոստոսի 2 ծնունդներ Կատեգորիա:Խոջաբեկ գյուղում ծնվածներ
Գրունի
Գրունի (Gruny), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 321 մարդ, բնակչության խտությունը` 45.79 մարդ/կմ²։ Բնակավայրը զբաղեցնում է 7.01 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 45 կմ հարավ-արևելք։
Տնտեսություն
2010 թվականին ուներ 231 աշխատունակ (15-64 տարեկան) բնակիչ, որոնցից ակտիվ էին 164-ը, իսկ ոչ ակտիվները` 67։ Ակտիվության ցուցանիշը կազմում է 71,0 %։ 164 աշխատունակ մարդկանցից աշխատել է 139 անձ (75 տղամարդ և 64 կին)։ Գործազուրկ են եղել 25 անձ (10 տղամարդ և 15 կին)։ 67 անաշխատունակներից 17-ը եղել են աշակերտներ կամ ուսանողներ, 22-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Մարի-Էլեն Առնո
Մարի-Էլեն Առնո, (Marie-Hélène Arnaud, ), ֆրանսիացի ֆոտոմոդել, կինոդերասանուհի, մոդելավորող։
Կենսագրություն
Ավարտել է համալսարանը փիլիսոփայության բակալավրի աստիճանով, որից հետո սկսել է աշխատել որպես մանեկեն Կոկո Շանելի նորաձևության տանը, արագ կերպով դառնալով վերջինիս սիրելին։ 1950-ականների վերջին՝ երկու տարի աշխատել է Գի Լարոշի նորաձևության տանը, այնուհետ կրկին վերադարձել Շանել։ Որոշ ժամանակ տնօրեն է աշխատել Շանել նորաձևության տանը, ապա հիմնադրել է իր սեփական նորաձևության տունը, որը նրան հաջողություն չբերեց։ Առնոյի լուսանակարները հայտնվել են Elle և Life ամսագրերում, իսկ Ռոբեր Հոսեյնի հետ նրա կարճատև սիրավեպը հանրության ուշադրության կենտրոնում հայտնվեց։
Կարիերա
1956-1964 թվականներին փորձել է իրեն որպես կինոդերասանուհի, խաղացել է ոչ մեծ դերեր հինգ ֆիլմերում, հիմնականը՝ ռեժիսոր Անդրե Յունեբելի մոտ։ Նրա դերերից ամենակարևորը լեդի Բելտամի դերն է «Ֆանտոմաս » (1964) ֆիլմում։ Առնոն խաղացել է նաև «Ժիժի» (1958) երաժշտական կատակերգության մի դրվագում (տիտրերում նշված չէ)։
Մարի-Էլեն Առնոն մահացել է 1986 թվականի հոկտեմբերի 6-ին, 52 տարեկանում։ Մահացած հայտնաբերվել է իր սեփական լոգարանում, մահվան պատճառը հայտնի  չէ։
Արտաքին հղումներ
Կատեգորիա:Ֆրանսիացի դերասանուհիներ Կատեգորիա:Ֆոտոմոդելներ Կատեգորիա:Ֆրանսիացի կինոդերասաններ Կատեգորիա:Ֆրանսիացի մոդելներ
Սահլե Վորկ Զևդե
Սահլե Վորկ Զևդե (ሳህለወርቅ ዘውዴ, ), եթովպացի դիվանագետ, ներկայումս Եթովպիայի նախագահն է՝ դառնալով առաջին կինը, որը զբաղեցնում է այդ պաշտոնը։ Նախագահ է ընտրվել Դաշնային խորհրդարանական վեհաժողովի անդամների կողմից 2018 թվականի հոկտեմբերի 25-ին ։ Զևդեն եղել է դիվանագետ, Աֆրիկյան միությանը կից ՄԱԿ-ի գլխավոր քարտուղարի հատուկ ներկայացուցիչ Անտոնիու Գուտեռեշը և Աֆրիկյան միությանը կից Միավորված ազգերի կազմակերպության բաժանմունքի ղեկավարը՝ Միավորված ազգերի կազմակերպության գլխավոր քարտուղարի տեղակալի մակարդակով ։
Կրթություն
Դեսպան Սահլե Վորկ Զևդեն Բնական գիտություններ է սովորել Մոնպելյեի համալսարանում (Ֆրանսիա)։ Նա ազատ խոսում է ամհարերեն, ֆրանսերեն և անգլերեն։
Կարիերա
Եթովպիայի դիվանագիտական ծառայության վետերան Զևդեն որպես դեսպան աշխատել է Սենեգալում, հավատարմագրվելով Մալիում, Կաբո Վերդեում, Գվինեա Բիսաուում, 1989 թվականից մինչև 1993 թվականը Գամբիայում և Գվինեայում։ 1993 թվականից մինչև 2002 թվականը եղել է Ջիբութիում դեսպան և Զարգացման հարցերով միջկառավարական մարմնի (Intergovernmental Authority on Development) մշտական ներկայացուցիչ։ Ավելի ուշ նա աշխատել է Ֆրանսիայում դեսպան, ՄԱԿ-ում կրթության, գիտության և մշակույթի հարցերով մշտական ներկայացուցիչ (ՅՈՒՆԵՍԿՕ) և Թունիսում և Մարոկկոյում հավատարմագրված դեսպան (2002 թվականից 2006 թվականներին)։
2011 թվականին Սահլե Վորկ Զևդեն նշանակվել է ՄԱԿ-ի Նայրոբիում (Յունոն) բաժանմունքի գլխավոր տնօրեն ՄԱԿ-ի գլխավոր քարտուղար Բան Կի Մունի պաշտոնում։ Նա առաջին մարդն էր, որը զբաղեցնում էր գլխավոր քարտուղարի տեղակալի պաշտոնը։
Նախագահություն
2018 թվականի հոկտեմբերի 25-ին նա ընտրվել և ստանձնել է Եթովպիայի նախագահի պաշտոնը՝ դառնալով այդ պաշտոնը զբաղեցնող առաջին կինը։
Ծանոթագրություններ
Կատեգորիա:Պետության գործող ղեկավարներ Կատեգորիա:Պետության կին ղեկավարներ Կատեգորիա:ՄԱԿ-ի պաշտոնյաներ Կատեգորիա:Եթովպիացի կին դիվանագետներ Կատեգորիա:Քաղաքական գործիչներ
Դարիո Դումիչ
Դարիո Դումիչ (Dario Đumić; ), բոսնիացի ֆուտբոլիստ։ Ուտրեխտ ակումբի և Բոսնիա և Հերցեգովինայի ֆուտբոլի ազգային հավաքականի պաշտպան։
Ակումբային կարիերա
Դումիչն ծնվել է Սարաևոյում, սակայն պատերազմից փախչելու համար նրա ընտանիքը տեղափոխվել է Դանիա նրա ծնվելուց անմիջապես հետո։ Նա սկսել է իր ֆուտբոլային կարիերան «ՀիմելևՎիդելև» և «Վիդովրե» ակումբի երիտասարդական թիմի կազմում։ 2008 թվականին Դումիչը ստորագրել է առաջին պրոֆեսիոնալ ​​պայմանագիրը անգլիական «Նորվիչ Սիթի» ակումբի հետ, սակայն նա չի կատարել իր առաջին ելույթը ունենալ։ 2010 թվականի սկզբին Դարիոն վերադարձավ Դանիա, դառնալով «Բրոնդի» ակումբի խաղացող ։ 2011 թվականի հուլիսի 23-ին «Սիլկեբորգ» ակումբի հետ խաղում նա կատարել է իր դեբյուտը դանիական սուպերգավաթում ։ Դեկտեմբերի 4-ին «Խ.Բ. Կոգե» ակումբի դեմ խաղում Դումիչը «Բրոնդբիի» հավաքականի կազմում իր առաջին գոլը խփեց ։
2016 թվականի Սկզբին Դարիոն տեղափոխվեց հոլանդական ՆԵԿ ակումբի կազմ ։ Հունվարի 22-ին, Գրոնինգեն ակումբի հետ խաղում, իր դեբյուտը կատարեց Էրրիվիզիում ։ Ապրիլի 3-ին անցկացրեց մի ֆուտբոլային հանդիպում, որը տեղի է ունեցել «Վիտես» ակումբի դեմ։ Դումիչը խփել է իր առաջին գոլը ՆԵԿ ակումբի կազմում ։
2017 թվականի ամռանը Դարյոն միացավ Ուտրեխտին՝ ստորագրելով չորս տարվա պայմանագիր ։ գոստոսի 27-ին Գրոնինգ ակումբի հետ խաղում նա հանդես եկավ նոր ակումբի մեկնարկային կազմում ։
Կորյուն Ղաֆադարյան
Կորյուն Կարոյի Ղաֆադարյան, ճարտարապետ, ճարտարապետության պատմաբան, ճարտարապետության թեկնածու (1975)։
ՀԽՍՀ գիտության վաստակավոր գործիչ Կարո Ղաֆադարյանի որդին է։
Կենսագրություն
1959 թվականին ավարտել է Երևանի պոլիտեխնիկական ինստիտուտը։ 1962-1991 թվականներին աշխատել է ՀՀ ԳԱԱ Արվեստի ինստիտուտում։ 1991-1998 թվականներին եղել է ՀՀ պատմության և մշակույթի հուշարձանների պահպանության վարչության պետ, 2002 թվականից՝ Պատմամշակութային ժառանգության ԳՀ կենտրոնի փոխտնօրեն։
Մասնակցել է Էրեբունի (1959-1962), Արգիշտիխինիլի (1962-1976), Դվին (1976) քաղաքատեղիների պեղումներին, չափագրել ու ուսումնասիրել է բրոնզադարյան և միջնադարյան ամրոցներ ու բնկատեղիներ։
Հեղինակ է «Արգիշտիխինիլի քաղաքի ճարտարապետությունը» մենագրության (1984, ՀՀ ԳԱԱ «Գովեստագիր»), համահեղինակ՝ «Հայկական ճարտարապետության պատմության» 1-ին հատորի (1996) ։
Արտաքին հղումներ
Կատեգորիա:1936 ծնունդներ Կատեգորիա:Մայիսի 9 ծնունդներ Կատեգորիա:Երևան քաղաքում ծնվածներ Կատեգորիա:Հայ ճարտարապետներ Կատեգորիա:ՀՊՃՀ շրջանավարտներ Կատեգորիա:Մովսես Խորենացու մեդալակիրներ
Մաթեմատիկայի ազգային թանգարան
Մաթեմատիկայի ազգային թանգարան (National Museum of Mathematics), թանգարան է, որը նվիրված է մաթեմատիկային և գտնվում է Մանհեթենում` Նյու Յորք քաղաքում ։ Բացվել է 2012 թվականի դեկտեմբերի 15-ին։ Այն գտնվում է Արևելյան 26-րդ փողոց, 11 հասցեում, Հինգերորդ և Մեդիսոն պողոտաների միջև, Մեդիսոն Սքուեր Փարքի դիմաց, Նոմադում։ Այն մաթեմատիկային նվիրված միակ թանգարանն է Հյուսիսային Ամերիկայում , և այստեղ ներկայացված են ավելի քան երեսուն ինտերակտիվ ցուցանմուշներ։ Թանգարանի առաքելությունն է «ավելացնել ըմբռնումը և մաթեմատիկայի հանդեպ ընկալումը հասարակության կողմից»  ։ Թանգարանը հայտնի է քառակուսի անիվներով հատուկ եռանիվ հեծանիվով, որը սահուն շարժվում է հարթ մակերեսով ։
Պատմություն
2006 թվականին Լոնգ Այլենդ նահանգի Գուդրեու թանգարանը, որն այն ժամանակ Միացյալ Նահանգների` մաթեմատիկային նվիրված միակ թանգարանն էր, փակել է իր դռները ։ Ի պատասխան դրան՝ մի խումբ մարդիկ հիմնադիր և նախկին գործադիր տնօրեն Գլեն Ուիթնիի գլխավորությամբ հանդիպել են` քննարկելու նոր թանգարան բացելու հնարավորությունը։ Նրանք կանոնադրություն են ստացել Նյու Յորք նահանգի կրթության դեպարտամենտից 2009 թվականին և չորս տարվա ընթացքում հավաքեցին ավելի քան 22 միլիոն դոլար ։ Այս ֆինանսավորմամբ Արևելյան 26-րդ փողոց 11-13 հասցեում գտնվող Գոդդարդ շենքում վարձակալության է տրվել 1800 քմ տարածք։ Չնայած տեղական համայնքի ներսում ճարտարապետական ծրագրերի որոշակի հակասություններին ` շինարարության թույլտվությունը տրվել է Նյու Յորքի քաղաքային նշանների պահպանության հանձնաժողովի և շենքերի դեպարտամենտի կողմից։
Արտաքին հղումներ
Կատեգորիա:Նյու Յորքի թանգարաններ
Ամենայն մարմին խոտ է
Ամենայն մարմին խոտ է (All Flesh is Grass անվանումը նաև թարգմանվում է ինչպես՝ ամենայն կենդանի...), գիտա-ֆանտաստիկ վեպ, որի հեղինակը Քլիֆորդ Սայմակն է։ Այս ստեղծագործությունը հեղինակի ամենահայտնի և ամենահաջողված ստեղծագործություններից մեկն է։ Վեպը առաջին անգամ ռուսերեն հրատարակվել է 1968 թվականին, իսկ 1998 թվականին այն ընդգրկվել է «Քլիֆորդ Սայմակ․ հատընտիր» հավաքածուի մեջ (290 000 օրինակ հրատարակությամբ)։ Վեպը ռուսերեն լեզվով վերահրատարակվել է ավելի քան 20 անգամ։
Սյուժե
Վեպի գլխավոր հերոս Բրեդշոու Կարտերն է՝ նախկին ապահովագրական գործակալ, որն ապրում է Միլվիլլ քաղաքում։ Քաղաքը հայտնվեց բոլորի ուշադրության կենտրոնում, երբ շրջապատվեց անտեսանելի խոչընդոտով, որով միայն մարդիկ կարող էին անցնել։ Այս ամենի մեղավորը շուշաներն էին։ Հենց Բրեդշոուի հայրն էր ժամանակին գտել այդ շուշանները և տնկել Միլվիլլիով մեկ։ Բայց պարզվեց, որ այդ ծաղիկները ուրիշ աշխարհից էին, որը գտնվում էր Երկրի վրա, բայց ժամանակային առումով տարբերվում էր մի քանի վայրկյանով։ Կարտերը ընկնում է այդ աշխարհ։ Նա նաև իմանում է, որ այդ ծաղիկները կարող են ընդունել ցանկացած երկրային բույսի տեսք։ Սյուժեն զարգանում է այնպես, որ Միլվիլլի վրա պատրաստվում են ջրածնային ռումբ գցել։ Բարեբախտաբար Կարտերը ելք է գտնում ստեղծված իրավիճակից։ Այս հարցում նրան օգնում է տեղացի հարբեցող Շկալիկ Գրանտը։
Ծանոթագրություններ
Կատեգորիա:1965 վեպեր Կատեգորիա:Անգլերեն վեպեր
Գեոգլիֆ
Գեոգլիֆ, երկրի վրա պատկերված երկրաչափական կամ կերպարային պատկերներ, որը, որպես կանոն, լինում է 4-ից ավելի մետր։ Շատ գեոգլիֆներ այնքան մեծ են, որ դրանք կարելի է ընկալել միայն օդից (ամենատարածված օրինակները Նասկայի գեոգլիֆներն են)։ Գեոգլիֆներ ստեղծելու տարբեր եղանակներ կան. պատկերի տրամագծով հանվում է հողի վերին շերտը և խճաքար լցվում այն տեղը, որով պետք է անցնեն պատկերի գծերը։ Տնկվում են ծառեր՝ ձևավորելով անհրաժեշտ պատկերը ։ Գեոգլիֆներ ստեղծվում են նաև մեր օրերում։
Տարածումը
Առավել հայտնի գեոգլիֆներ են Նասկայի պատկերները Հարավային Ամերիկայում։ Համանման գեոգլիֆներ կան Նասկայից 30կմ հեռավորությամբ՝ Պալպա բարձրավանդակում, ինչպես նաև «Ատակամայի հսկան» և Պարակաս թերակղզու «ջահը»։
Հյուսիսային Ամերիկայում կան որոշ գեոգլիֆներ Կալիֆորնիայի Բլայթ քաղաքի շրջակայքում։ Բացի վերոհիշյալ գեոգլիֆներից՝ խոշոր պատկերներ են հայտնաբերվել նաև Անգլիայում (նախապատմական «սպիտակ ձին» և համեմատաբար նոր «հսկան»), Ուրալում, Ալթայի երկրամասում, Աֆրիկայում (Եթովպիայում՝ Վիկտորիա լճից հարավ)։ 1970 թվականին մի շարք գեոգլիֆներ հայտնաբերվեցին Ամազոնի անտառներում, Բրազիլիայում, ինչը թույլ տվեց ենթադրել նախակոլումբոսյան քաղաքակրթության մասին ։
Ժամանակակից գեոգլիֆներ
Ժամանակակից գեոգլիֆներ կան Պերուի շատ լեռների վրա։ Այդ տեքստերը տարբեր բովանդակություն ունեն՝ «Կեցցե՜ Պերու»-ից մինչև գովազդային և նախընտրական հայտարարություններ։ Ժամանակակից գեոգլիֆներին է վերաբերում նաև ավստրալիական «Մարի մարդը» (Marree Man)։ Այն կոչվում է նաև Ստյուարտի հսկա՝ ի պատիվ շոտլանդացի ճանապարհորդ Ջոն Ստյուարտի։ «Մարի մարդը» ունի 4.2կմ երկարություն, 20-30սմ խորություն և 35մ լայնություն։
ԽՍՀՄ-ում Վ. Լենինի ծննդյան 100-ամյակի առթիվ, ի պատիվ նրա, ստեղծվել են շատ գրություններ բնական ծառերով։
Պերինյակ (Ծովափնյա Շարանտի գավառ)
Պերինյակ (Pérignac), համայնք Ֆրանսիայում՝ Պուատու-Շարանտ մարզի Ծովափնյա Շարանտի գավառի Սենտի շրջանում։ Մտնում է Պոնս կանտոնի կազմի մեջ։
Համայնքի INSEE կոդ՝ 17273։
Բնակչություն
Համայնքի բնակչությունը 2010 թվականին կազմում էր 976 մարդ։
Արտաքին հղումներ
Կատեգորիա:Ֆրանսիայի համայնքներ
Տրելյու
Տրելյու (Trelew ), քաղաք Արգենտինայի Չուբուտ նահանգում, գտնվում է Ատլանտյան օվկիանոսի ափից մի քանի կիլոմետր հեռավորության վրա՝ Չուբուտ գետի ափին։ 2010 թվականին բնակչությունը կազմել է 99 430 մարդ։ Ռոսոն քաղաքում և Չուբուտ գետի ստորին հոսանքի մի քանի գյուղերում և քաղաքներում ապրում է մոտավորապես 150 հազար մարդ։ Նահանգի մեծությամբ երկրորդ քաղաքն է Կոմոդորո Ռիվադավիա քաղաքից հետո և Պատագոնիայի ամենամեծ քաղաքը։
Ընդհանուր տեղեկություններ
Քաղաքը գտնվում է Չուբուտ գետի ստորին հոսանքում՝ Ատլանտյան օվկիանոսի ափից մոտավորապես 20-25 կմ, իսկ Ռոսոնից 17 կմ հեռավորության վրա։ Տեղանքում ռելիեֆը հարթավայրային է։ Քաղաքը գտնվում է կիսաանապատների և անապատների բնական գոտիների սահմանին։ Տարեկան տեղումների միջին քանակը չի գերազանցում 200 մմ։
Պատմություն
Քաղաքի անունը Վալլիերեն թարգմանվում է Լյուի քաղաք (քաղաքի հիմնադիր Լյուիս Ջոնսի անվան կրճատ ձևն է)։ Տրելյուն հիմնադրվել է 1886 թվականին որպես երկաթուղային կայարան։ Այն վալլիական գաղութի մաս է կազմել։ Ներկայումս քաղաքը Պատագոնիայի վալլիական խոշորագույն բնակավայրերից մեկն է, որտեղ մինչև օրս ապրում են Ուելսից եկածների սերունդներ։ Վալլիերենն օգտագործվում է առօրյա խոսքում և դասավանդվում որոշ դպրոցներում։
Տնտեսություն
Տրելյուն խոշոր արդյունաբերական և առևտրային կենտրոն է։ Քաղաքի տնտեսության հիմքը կազմում են գյուղատնտեսությունը (անասնաբուծություն), արդյունաբերությունը, զբոսաշրջությունը, առևտուրը, բանկային գործը։ Գյուղատնտեսությամբ սկսել են զբաղվել դեռևս XIX դարի վերջին։
Արտաքին հղումներ
Կատեգորիա:Արգենտինայի քաղաքներ Կատեգորիա:1886 թվականին հիմնադրված բնակավայրեր
Վարդան Այգեկցի
Վարդան Այգեկցի (12-րդ դարի վերջ — 1250), միջնադարյան հայ աստվածաբան, մատենագիր, առակագիր, քարոզիչ, հասարակական գործիչ։
Կենսագրություն
Ապրել է XII դարի վերջին և XIII դարի սկզբին։ Ծնվել է Հայոց Միջագետքի Տլուք գավառի Մարաթա հայաբնակ գյուղում, կրթություն ստացել է ծննդավայրում, ապա՝ Արքայակաղնի վանքում։ Ուսումն ավարտելուց հետո ձեռնադրվել է վարդապետ և զբաղվել քարոզչությամբ։ Այնուհետև ապաստանել է Կիլիկյան Հայաստանի Սև լեռների Տոսխ կոչված ձորում կառուցված Այգեկ վանքում, որտեղից էլ ստացել է իր Այգեկցի մականունը։ 1198 թվականին մասնակցել է Լևոն Բ-ի թագադրության հանդեսին։ Վախճանվել է 1250 թվականին։
Առակներ
Ասելիքն ավելի հասկանալի դարձնելու համար նա իր քարոզները համեմում էր իրիսկ հորինած, ինչպես և արդեն հայտնի զանազան առակներով ու զրույցներով։ Նա գրել է ավելի քան 30 առակ։ Այգեկցին սկիզբ է դրել առակավոր ճառի տեսակին։ Իր խրատական ճառերում նա վերամշակել, օգտագործել է Եզոպոսի և այլ գրավոր առակներ, ինչպես նաև՝ հայ ժողովրդական առակները ու զրույցները, որոնք գրի են առել Այգեկցին և այլ մատենագիրներ, նովելներ են, զվարճալի անեկդոտներ և խրատական փոքրիկ պատմություններ։ Իր մշակած և հեղինակած առակները և զրույցները Այգեկցին հավաքել է առանձին ժողովածուների մեջ։ Ի տարբերություն Մխիթար Գոշի առակների՝ դրանք ներկայացված են առանց որևէ դասակարգման և չունեն բարոյախրատական եզրակացություններ։ Այգեկցու առակներից շատերը հիմք են դարձել հետագա հայ բանաստեղծների ստեղծագործությունների համար։
Այգեկցու հետնորդները մինչև անգամ XVII դար, նրա առակների մատյանը հարստացրել են՝ ավելացնելով նորանոր առակներ, նորավեպեր և անեկդոտներ։ Այդպես հայտնվեց «Վարդանյան Առականին», որը պարունակում էր շուրջ 500 առակ։ Ձեռագիր մատյանների մի մասը «Աղվեսագիրք» ընդհանուր անվամբ պահպանվել և հասել է մեզ։ Գրքի անվանումը պայմանավորված է այն հանգամանքով, որ շատ առակների գործող կերպարը աղվեսն է։ «Աղվեսագիրք»-ը հրատարակվել է 1668 թվականին, Ամստերդամում։ Այն թարգմանվել է վրացերեն, արաբերեն, ռուսերեն։ Հիշենք նաև, որ Ակսել Բակունցը մեծ հմտությամբ աշխարհաբարի է վերածել «Աղվեսագիրքը»՝ նոր կյանք տալով միջնադարյան առակներին։ Առակները կարճ են, պարունակում են այն ժամանակաշրջանի հասարակության սոցիալական կյանքի նկարագիրը։ Նրա առավել հայտնի առակներից
Արտաքին հղումներ
Կատեգորիա:Միջնադարի հայ առակագիրներ Կատեգորիա:Հայ գրողներ Կատեգորիա:Հայ աստվածաբաններ Կատեգորիա:Հայ մատենագետներ Կատեգորիա:Հայ հասարակական գործիչներ Կատեգորիա:Հայ քարոզիչներ Կատեգորիա:Հայ առակագիրներ Կատեգորիա:Հայոց Միջագետքում ծնվածներ
Կարբիդներ
Կարբիտներ ( — ածուխ), ածխածնի միացությունները էլեկտրադրական տարրերի, գլխավորապես մետաղների և մի քանի ոչ մետաղների հետ։ Ըստ քիմիական կապի տեսակի, բաժանվում են երեք հիմնական խմբի՝ իոնական (կամ աղանման), կովալենտ և մետաղակերպ։ Որոշ կարբիտներ ոչ ստեքիոմետրիկ միացություններ են։ Իոնական կարբիտնեը պարունակում են ուժեղ էլեկտրադրական մետաղների ( և այլն) կատիոններ և ածխածնի անիոններ։ Դրանցից են ացետիլենիդները և մեթանիդները, որոնք ջրի ու նոսր թթուների հետ փոխազդելիս կամ տաքացնելիս քայքայվում են, համապատասխանաբար՝ ացետիլենի և մեթանի։ Կովալենտ կարբիտները ունեն միջատոմական կապերի մեծ ամրություն, քիմիապես իներտ են և հրակայուն, կիսահաղորդիչներ են, մի քանիսը (օրինակ, սիլիցիումի կարբիդը) կառուցվածքով մոտ են ալմաստին։ Մետաղակերպ կաբիտները սովորաբար պատկերվում են որպես ածխածնի ատոմների ներդրված ֆազեր՝ անցումային մետաղների բյուրեղային ցանցերի ծակոտիներում։ Կարծր, ոչ առաձգական, փշրվող նյութեր են։ Լավ էլեկտրահաղորդիչներ են, որտեղից էլ ստացել են «մետաղակերպ» անվանումը։ Կայուն են թթուների, քիչ կայուն՝ ալկալիների նկատմամբ։ Իոնական կարբիտներից, որպես ացետիլենի ստացման աղբյուր, տեխնիկայում կարևոր նշանակություն ունի կալցիումի կարբիդը։ Մետաղակերպ և կովալենտ կարբիտները լայնորեն կիրառվում են քիմիական մեքենաշինության ու արդյունաբերության մեջ, էլեկտրոնիկայում և այլ բնագավառներում։
Կատեգորիա:Կարբիդներ Կատեգորիա:Անիոններ
Իսպանիայի հրապարակ (Սևիլյա)
Իսպանիայի հրապարակ (Plaza de España, Seville), հրապարակ Սևիլյայի Մարիա Լուիզայի զբոսայգում, Իսպանիայում։ Հիմնադրվել է 1928 թվականին, 1929 թվականի Իբերո-Ամերիկյան ցուցահանդեսի համար։ Սա Ռեգիոնալիզմ ճարտարապետության կարևորագույն օրինակ է, Իսպանիայի ճարտարապետության Նեո-ռենեսանս և Նեո-Մուդեխար ոճերի խառնուրդ է ։
Մարիա Լուիզայի զբոսայգի
1929 թվականին Սևիլյայում կայացավ Իբերո-Ամերիկյան համաշխարհային ցուցահանդեսը, որը կայացավ Մարիա Լուիզայի այգում (Parque de María Luisa)։ Պուրակը նախագծվել է Ժան-Կլոդ Նիկոլաս Ֆորեսթիերի (Jean-Claude Nicolas Forestier) կողմից ։ Քաղաքի ողջ հարավային հատվածը վերափոխվել էր այգու և մեծ բուլվարների։ Կենտրոնում Մարիա Լուիզայի այգին էր «Մավրերի պարադիսական ոճը»՝ կես մղոն սալիկապատված շատրվաններով, տաղավարներով, պարիսպներով, լճակներով, նստարաններով և ամառանոցներով։ Ցուցահանդեսի համար կառուցվել են բազմաթիվ բարձրահարկ շենքեր ։
Իսպանիայի հրապարակ
Իսպանիայի արդյունաբերական և տեխնոլոգիական ցուցանմուշները ցուցադրելու համար, Մարիա Լուիզայի այգու մոտ կառուցվեց Իսպանիայի հրապարակը, որը նախագծել էր Անիբալ Գոնզալեսը (Aníbal González)։ Գոնզալեսը համադրում է 1920-ական թվականների Ար-դեկո և «mock Mudejar» և Նեո-Մուդեխար-ի ոճերը։ Իսպանիայի հրապարակը կիսաշրջանաձև է։ Կենտրոնում՝ Vicente Traver շատրվանն է։ Հրապարակի պարիսպներից շատերը սալիկապատ են, և յուրաքանչյուրը ներկայացնում է Իսպանիայի տարբեր նահանգները ։
Այսօր Իսպանիայի հրապարակը հիմնականում բաղկացած է կառավարության շենքերից։ Այգու վերջում, տեղի ամենահայտնի առանձնատները դարձել են թանգարաններ։ Ամենածայրինն ընդգրկում է քաղաքի հնագիտական հավաքածուները։
Իսպանիայի հրապարակը օգտագործվել է որպես ֆիլմերի նկարահանման վայր, օրինակ՝ 1962 թվականի Լոուրենս Արաբացի ֆիլմը։ Շենքերից մեկն օգտագործվել է որպես «Աստղային պատերազմներ» ֆիլմերի նկարահանման վայր ։
Ծանոթագրություններ
Կատեգորիա:Իսպանիայի տեսարժան վայրեր Կատեգորիա:Իսպանիայի ճարտարապետություն Կատեգորիա:Սևիլյայի շենքեր և կառույցներ
Հռոմեական կամուրջ (Կորդովա)
Հռոմեական կամուրջ (Կորդովա) (Puente Romano), կամուրջ Իսպանիայի հարավում։ Գտնվում է Անդալուզիայի Կորդովա քաղաքի պատմական կենտրոնում։ Կամրջի նախօրինակը կառուցվել է Գվադալկիվիր գետի վրա, որը կառուցվել է դեռևս 1-ին դարում և այդ ժամանակից ի վեր բազմիցս վերակառուցվել։ Ներկայիս կառույցի մեծ մասը թվագրվում է 8-րդ դարին՝ մավրիտանական վերակառուցմանը։ Այն ընդգրկված է Sotos de la Albolafia փոքր արգելոցում։
Պատմություն
Կամուրջը կառուցվել է հռոմեացիների կողմից, մ.թ.ա. I դարի սկզբին։ Հնարավոր է, որ այն փոխարինել է նախորդ՝ փայտե կառույցին։ Ներկայումս, իսլամական վերակառուցման արդյունքում, կամուրջն ունի 16 արկադ, մեկ հատով քիչ, քան սկզբում, և ընդհանուր երկարությունը կազմում է 247 մետր։ Լայնությունը մոտ 9 մետր է։
Via Augusta ճանապարհը, որ կապում է Հռոմը Կադիսին, ամենայն հավանականությամբ անցնում էր դրա վրայով։ Հին իսլամական տիրապետության ժամանակ մուսուլմանական կառավարիչ Ալ-Սամհ Իիբն Մալիկ ալ-Խավլանին պատվիրեց կառուցել մի կամուրջ հին հռոմեական կամրջի ավերակների վրա։ Միջնադարում, Կալահորրա աշտարակը և Պուերտա դել Պուենտե դարպասը կառուցվել են կամրջի հարավային և հյուսիսային հատվածներում (վերջինս այժմ 16-րդ դարի վերակառուցումն է)։ Ներկայիս կամրջի չափսը վերակառուցման և ընդլայնվելու արդյունքն է։ Կամարները պատկանում են հայտնի Մավրերի ճարտարապետությանը, ինչը գերակշռում է քաղաքում։ 17-րդ դարում Սբ. Ռաֆայելին պատկերող քանդակը դրվել է կամրջի կենտրոնում, որը Բեռնաբե Գոմես դել Ռիոյի ստեղծագործությունն է։
Իր պատմության ընթացքում կամուրջը վերականգնվել և վերանորոգվել է մի քանի անգամ (մասնավորապես 10-րդ դարում), և այժմ միայն 14-րդ և 15-րդ կամարներ են բնօրինակներ։ Այն լայնորեն վերականգնվել է 2006 թվականին։
Արտաքին հղումներ
Կատեգորիա:Իսպանիայի տեսարժան վայրեր Կատեգորիա:Իսպանիայի ճարտարապետություն
Վիլեր Սեն Քրիստոֆ
Վիլեր Սեն Քրիստոֆ (Villers-Saint-Christophe), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ռիբմոն կանտոնայի կազմի մեջ։ Կոմունայի շրջանը՝ Սեն Կանտեն։
INSEE կոդը՝ 02815:
Բնակչություն
2010 թվականին բնակչությունը կազմել է 472 մարդ ։
Տնտեսություն
2010 թվականի տվյալներով 302 աշխատունակ բնակիչներից 221-ը (15-64 տարեկան) տնտեսապես ակտիվ են, 81-ը՝ պասիվ (ակտիվության ինդեքսը՝ 73,2%, 1999 թվականին 74,2% էր)։ 221 ակտիվ բնակիչներից 193-ը (93 տղամարդ և 100 կին) աշխատում են, գործազուրկ էր 28-ը (17 տղամարդ և 11 կին)։ 81 պասիվներից 18-ը աշակերտներ և ուսանողներ են, 37-ը՝ թոշակառուներ, 26-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր
Ավետարան ըստ Ղուկասի
Ավետարան ըստ Ղուկասի (Εὐαγγέλιον κατὰ Λουκάν), Նոր Կտակարանի մեջ մտնող չորս Ավետարաններից մեկը։ Ղուկասը հույն բժիշկ էր, աշակերտել է Պողոս առաքյալին, դարձել նրա հավատարիմ գործակիցը և շատ անգամ ճանապարհորդել նրա հետ։
Ղուկասի Ավետարանը Հիսուսին ներկայացնում է որպես Իսրայելի և մանավանդ ամբողջ մարդկության Փրկչի։ Ավետարանի սկզբում կա մի երկար մուտք, որտեղ նկարագրված են Հովհաննես Մկրտչի ու Հիսուսի ծնունդների ավետումն ու ծննդյան հանգամանքները՝ Զաքարիայի օրհներգով, Մարիամի փառաբանական երգով, հրեշտակների օրհներգությամբ և Սիմեոն ծերունու օրհնաբանությամբ հանդերձ, որոնք հենց սկզբից մեզ են փոխանցում Ղուկասի Ավետարանի հիմնական պատգամը Քրիստոսի Աստվածային ծագման և փրկության համաշխարհային նշանակության մասին։
Ղուկասի ավետարանում նաև հատուկ ձևով արտացոլված է Աստծու սերը, մանավանդ խոնարհ դասի մարդկանց նկատմամբ։ Այս Ավետարանը հաճախ կոչում են «Մեղավորի Ավետարան»։ Դա խոնարհների, աղքատների, զրկվածների, այրիների և օտարականների Ավետարանն է։ Այս Ավետարանը առավել ամբողջական կերպով տալիս է Հիսուսի կյանքի պատմությունը՝ սկսած Հովհաննես Մկրտչի ծնունդից մինչև Հիսուսի հարությունը։ Հեղինակի նպատակն է եղել Հիսուսի կյանքի դեպքերը պատմել կանոնավոր դասավորումով։ Իսկ Հիսուսի հարությունից հետո քրիստոնեության տարածման և զորացման պատմությունը նույն հեղինակը պատմում է «Առաքյալների գործերը» գրքում։
Հատկանշականն այն է, որ մի շարք դրվագներ և առակներ գտնում ենք միայն Ղուկասի Ավետարանում։ Այսպես, օրինակ, Հիսուսի ծննդյան ժամանակ հրեշտակների երգը, հովիվների այցը, պատանի Հիսուսը տաճարում, փարիսեցու և մաքսավորի, բարի սամարացու, անառակ որդու և այլ առակներ, Զակքեոսի և խաչված ավազակի դարձը և այլն։
Արտաքին Հղումներ
Ավետարան ըստ Ղուկասի
Կատեգորիա:Նոր Կտակարանի գրքեր
Աբգար
Աբգար, ասորական ծագումով հայկական արական անձնանուն։ Ծագում է ասորերեն Abgar անունից ։ Ըստ ֆրանսիացի հայագետ-արևելագետ Օգյուստ Կարիերի ասորերեն abgārā «կաղ» բառն է, համեմատական է լատիներեն Claudius արական և Claudia իգական անունները, որոնք նույնպես նշանակում են «կաղ»։ Աբգար անունն էին կրում Օսրոենեի թագավորության (Ուռհայաստան) բոլոր թագավորները, որոնց տոհմը թագավորեց մ.թ.ա. 136 թվականից մինչև մ.թ. 217 թվականը։ Անտոնիոս Կարակալլա կայսրը 217 թվականին գրավում է Եդեսիան և վերջ դնում այդ թագավորությանը։ Ըստ Հրաչյա Աճառյանի Մովսես Խորենացին քմահաճ կերպով է մեկնում այս բառը՝ «աւագ այր». «Կոչիւր աւագ այր, վասն առաւել հեզութեանն և իմաստութեանն, որում յետոյ և տիքն. զայս ոչ կարելով ուղղախօսել Յունաց և Ասորւոց կոչեցին Աբգարիոս» ։ Հրաչյա Աճառյանը թերահավատորեն մոտենալով Մովսես Խորենացու մեկնությանը գրում է՝. «Իբր թե բառը բնիկ հայերեն է և նախապես աւագ այր ձևն է ունեցել, որ ասորիները և հույները աղավաղելով դարձրել են Աբգար» ։ Մովսես Խորենացուն կրկնում է նաև Վարդան Արևելցին՝. «Որդի նորա Աւագայրն, զոր Ասորիք Աբգար կոչեն» ։ Պատահական նմանություն ունի արաբերեն عبقري ('Abqarī) «կատարյալ մարդ, ցեղի մեջ ամենից փառավոր և ազդեցիկ մարդը» ։ Աբգար անունը մտել է հայերի մեջ, բայց պատմության ընթացքում գործածական չի եղել։ Վերջին դարերից հայտնի են մի քանի անձինք Աբգար անունով ։ Այժմ էլ գործածական անուն է։
Ծանոթագրություններ
Կատեգորիա:Հայկական արական անձնանուններ
Դոմինիկ Օդուրո
Ակումբային կարիերա
Օդուրոն սկսեց ֆուտբոլ խաղալ իր հայրենիքում։ 2004 թվականին նա մեկնել է սովորելու ԱՄՆ-ում և այնտեղ հանդես է եկել ուսումնական հաստատությունների ֆուտբոլային թիմերի համար։ Ավարտելուց հետո կարճաժամկետ խաղացել է USL «Ռիչմոնդ Կիկկերս Փյուչեում» ակումբի համար։
2006 թվականին ընտրվել է «Դալլաս» ակումբի կողմից։ Հունիսի 26-ին նա առաջին անգամ հանդես է եկել MLS-ում։ Հուլիսի 8-ին «Նյու Յորք Ռեդ Բուլս» -ի դեմ պայքարում Օհերոն թիմի համար խփեց իր առաջին գոլը։ 2009 թվականի սկզբին նա փոխանակվեց Դեյվ Վան դեր Բերգին «Ռեդ բլուզում»։ Ապրիլի 5-ին «Չիկագո Փայար»-ի դեմ պայքարում Դոմինիկը առաջնախաղ կատարեց «ցլերի» համար ։
Չկարոզացավ խաղալ Նյու Յորքում, տեղափոխվեց «Հյուսթոն Դինամո»։ Մայիսի 31-ին Կանադայի «Տորոնտո» ակումբի հետ հանդիպման ընթացքում նա առաջնախաղ կատարեց Հյուսթոնի ակումբի համար ։ Հոկտեմբերի 25-ին «Չիվաս ԱՄՆ»-ի դեմ խաղի ժամանակ Դոմինիկն իր առաջին գոլը խփեց նոր թիմի համար ։ Երկու մրցաշրջաններում «Դինամո»-յի համար, Օդուրոն ընդամենը 6 գոլ է խփել և ակումբի ղեկավարությունը չի ցանկացել երկարաձգել պայմանագիրը նրա հետ։
2011 թվականին Դոմինիկը դարձավ «Չիկագո Ֆայրի» ֆուտբոլիստը։ Մարտի 26-ին «Սպորտինգ Կանզաս Սիթիի» դեմ հանդիպման ժամանակ նա առաջնախաղ ունեցավ նոր ակումբում ։ Ապրիլի 17-ին «Լոս Անջելես Գալաքսի» դեմ խաղում Օդուրոն իր առաջին գոլը խփեց «կրակների» համար ։ Առաջին մրցաշրջանում խփելով 12 գոլեր Դոմինիկը դարձավ թիմի լավագույն ռմբարկուն։
Մարտի 3-ին «Չիվաս ԱՄՆ»-ի  դեմ խաղում Դոմինկը առաջնախաղ կատարեց Կրյուում ։ Միևնույն խաղում նա խփեց իր առաջին գոլը թիմի համար։ Առաջին մրցաշրջանում Օդուրոն լավ արդյունք էր ցույց տվել`վաստակելով 13 գոլ, բայց երկրորդում նա չկարողացավ գոլ խփել, և այտպես 11 խաղ։ 2014 թվականին ամռանը նա Ալվարո Ռեյայից տեղափոխվեց «Տորոնտո»։
Հունիսի 7-ին «Սան Խոսե Էրտկվեքս» -ի դեմ խաղում Դոմինիկը առաջնախաղ կատարեց Կանադայի ակումբի կազմում ։ Հուլիսի 13-ին «Հյուսթոն Դինամո» -ի նախկին ակումբի դեմ խաղում Օդուրոն  «Տորոնտո»-ի համար խփեց իր առաջին գոլը ։
2015 թվականի սկզբին Դոմինիկը տեղափոխվեց Մոնրեալ Իմպակտ։  Մարտի 7-ին, Դի Սի Յունայթեդի հետ խաղում, նա հանդես է եկել նոր ակումբի համար ։ Մայիսի 9-ին, Պորտլենդ Թեմբերի դեմ խաղում Օդուրոն իր առաջին գոլը խփեց Մոնրեալում ։
ՈՒԵՖԱ Չեմպիոնների Լիգա 2018-2019
ՈՒԵՖԱ Չեմպիոնների Լիգա 2018-2019, Չեմպիոնների Լիգայի 64-րդ մրցաշարը, որը կազմակերպվում է ՈՒԵՖԱ-ի կողմից։
2019 թվականի Չեմպիոնների Լիգայի եզրափակիչը տեղի ունեցավ Մադրիդի Վանդա Մետրոպոլիտանո մարզադաշտում ։ 2018-19 մրցաշրջանում Լիվերպուլը հաղթեց Չեմպիոնների Լիգան՝ եզրափակչում 2-0 հաշվով հաղթելով Տոտենհեմին ։ Այն իրավունք ստացավ մասնակցել 2019 թվականի աշխարհի ակումբային առաջնությանը և մրցել 2018-2019 մրցաշրջանի Եվրոպայի Լիգայի հաղթող Չելսիի հետ 2019 թվականի ՈՒԵՖԱ Սուպեր գավաթի համար։
Ասոցիացիաների թիմերի տեղաբաշխում
Ընդհանուր առմամբ 79 թիմ ՈՒԵՖԱ-ի 55 անդամ երկրներից 54-ի ասոցիացիաներից հնարավորություն ունեին մասնակցել Չեմպիոնների Լիգայի 2018-2019 մրցաշրջանին (բացառությունը Լիխտենշտայնն է, որը չունի ազգային առաջնություն)։ Ամեն երկրի ասոցիացիայից մասնակցող թիմերի քանակը որոշվում է ըստ ՈՒԵՖԱ-ի վարկանիշային աղյուսակի ։
Ասոցիացիաների վարկանիշային աղյուսակ
2018-2019 մրցաշրջանի համար ասոցիացիաների տեղերը սահմանված են ըստ 2017 թվականի վարկանիշային աղյուսակի, որը հաշվի է առնում ակումբների ելույթները եվրոպական առաջնություններում 2012-2013 և 2016-2017 թվականներին ։
Անկախ թիմերի քանակից ըստ ասոցիացիայի դիրքի, երկրները կարող են ունենալ լրացուցիչ մասնակից.
Մասնակիցների տեղաբաշխում ըստ փուլերի
Չեմպիոնների Լիգայի հաղթողը առանց որակավորման անցնում է խմբային փուլ ։ Այնուամենայնիվ, քանի որ Չեմպիոնների Լիգայի 2017-2018 մրցաշրջանի չեմպիոն Ռեալ Մադրիդը արդեն որակավորվել էր առաջնության խմբային փուլ որպես Լա Լիգայի երրորդ տեղ զբաղեցրած թիմ, հետևյալ փոփոխությունները տեղի ունեցան ցանկում ․
Եվրոպայի Լիգայի հաղթողը նույնպես առանց որակավորման անցնում է խմբային փուլ ։ Այնուամենայնիվ, քանի որ Եվրոպայի Լիգայի 2017-2018 մրցաշրջանի չեմպիոն Ատլետիկո Մադրիդը արդեն որակավորվել էր առաջնության խմբային փուլ որպես Լա Լիգայի երկրորդ տեղ զբաղեցրած թիմ, հետևյալ փոփոխությունները տեղի ունեցան ցանկում ․
Նախնական փուլ
Որակավորման նախնական փուլում թիմերը հայտնվում են ըստ ՈՒԵՖԱ-ի վարկանիշային աղյուսակի ։ Նախնական փուլի վիճակահանությունը տեղի ունեցավ 2018 թվականի հունիսի 12-ին ։ Կիսաեզրափակիչները տեղի ունեցան 1 խաղով հունիսի 26-ին, իսկ եզրափակիչը տեղի ունեցավ հունիսի 29-ին Ջիբրալթարի Վիկտորիա մարզադաշտում ։ Կիսաեզրափակիչների և եզրափակչի պարտվողները տեղափոխվեցին ՈՒԵՖԱ Եվրոպայի Լիգայի որակավորման երկրորդ փուլ։
Առաջին փուլ
Որակավորման առաջին փուլի վիճակահանությունը տեղի ունեցավ 2017 թվականի հունիսի 19-ին Նիոնում, Շվեյցարիա ։ Այս փուլի առաջին խաղերն անցկացվեցին հուլիսի 10-ին և 11-ին, իսկ երկրորդ խաղերը՝ հուլիսի 17-ին և 18-ին։ Բոլոր զույգերի պարտվողները տեղափոխվեցին Եվրոպայի Լիգայի որակավորման երկրորդ փուլ, բացի Կորկ Սիթի/Լեգիա Վարշավա զույգի պարտվողից, որը տեղափոխվեց Եվրոպայի Լիգայի որակավորման երրորդ փուլ։
Երկրորդ փուլ
Որակավորման երկրորդ փուլի վիճակահանությունը տեղի ունեցավ 2018 թվականի հունիսի 19-ին Նիոնում, Շվեյցարիա ։ Երկրորդ որակավորման փուլը բաժանված է 2 մասի՝ Չեմպիոնների ուղի (ազգային առաջնությունների չեմպիոնների համար) և Լիգայի ուղի (ազգային առաջնությունների ոչ-չեմպիոնների համար)։ Երկրորդ փուլում պարտվող թիմերը տեղափոխվեցին 2018-2019 մրցաշրջանի Եվրոպայի Լիգայի որակավորման 3-րդ փուլ։ Այս փուլի առաջին խաղերն անցկացվեցին հուլիսի 24-ին և 25-ին, իսկ երկրորդ խաղերը՝ հուլիսի 31-ին և օգոստոսի 1-ին։
Երրորդ փուլ
Որակավորման երրորդ փուլի վիճակահանությունը տեղի ունեցավ 2018 թվականի հուլիսի 23-ին Նիոնում, Շվեյցարիա ։ Երրորդ որակավորման փուլը բաժանված է 2 մասի՝ Չեմպիոնների ուղի (ազգային առաջնությունների չեմպիոնների համար) և Լիգայի ուղի (ազգային առաջնությունների ոչ-չեմպիոնների համար)։ Երրորդ փուլի Չեմպիոնների ուղու պարտվող թիմերը տեղափոխվեցին 2018-2019 մրցաշրջանի Եվրոպայի Լիգայի որակավորման փլեյ-օֆֆ փուլ, իսկ Լիգայի ուղու պարտվողները՝ Եվրոպայի Լիգայի խմբային փուլ։ Այս փուլի առաջին խաղերն անցկացվեցին օգոստոսի 7-ին և 8-ին, իսկ երկրորդ խաղերը՝ օգոստոսի 14-ին։
Որակավորման փլեյ-օֆֆ փուլ
Որակավորման փլեյ-օֆֆ փուլի վիճակահանությունը տեղի ունեցավ 2018 թվականի օգոստոսի 6-ին Նիոնում, Շվեյցարիա ։ Փլեյ-օֆֆ փուլը բաժանված է 2 մասի՝ Չեմպիոնների ուղի (ազգային առաջնությունների չեմպիոնների համար) և Լիգայի ուղի (ազգային առաջնությունների ոչ-չեմպիոնների համար)։ Փլեյ-օֆֆ փուլում պարտվող թիմերը տեղափոխվեցին 2018-2019 մրցաշրջանի Եվրոպայի Լիգայի խմբային փուլ։ Այս փուլի առաջին խաղերն անցկացվեցին օգոստոսի 21-ին և 22-ին, իսկ երկրորդ խաղերը՝ օգոստոսի 28-ին և 29-ին։
Խմբային փուլ
Խմբային փուլի վիճակահանությունը կայացավ Մոնակոյում 2018 թվականի օգոստոսի 30-ին ։ 32 ակումբ բաժանվեցին 8 խմբի չորսական անդամով, նույն երկրի ակումբները չէին կարող ընդգրկվել միևնույն խմբում։ Վիճակահանության ժամանակ ակումբները բաժանվեցին չորս զամբյուղի համաձայն հետևյալ պայմանների.
Ամեն խմբում թիմերը խաղում են շրջանաձև համակարգով։ Խմբում առաջին և երկրորդ տեղ գրաված թիմերը անցնում են Չեմպիոնների Լիգայի 1/8 եզրափակիչ, իսկ երրորդ տեղ գրաված թիմերը՝ Եվրոպայի Լիգայի 1/16 եզրափակիչ։ Խաղերը անցկացվեցին 2018 թվականի սեպտեմբերի 18–19-ին, հոկտեմբերի 2–3-ին, հոկտեմբերի 23–24-ին, նոյեմբերի 6–7-ին, նոյեմբերի 27–28-ին և դեկտեմբերի 11–12-ին։
Ընդհանուր առմամբ 15 երկրների ներկայացուցիչներ հանդես կգան մրցաշարում։ Հոֆենհայմը, Ցրվենա Զվեզդան և Յանգ Բոյզը իրենց դեբյուտը կնշեն Չեմպիոնների Լիգայում (Ցրվենա Զվեզդան հանդես է եկել Եվրոպական գավաթում)։
1/8 եզրափակիչներ
1/8 եզրափակիչների վիճակահանությունը անցկացվեց 2018 թվականի դեկտեմբերի 17-ին Նիոնում, Շվեյցարիա ։ Առաջին խաղերը տեղի ունեցան 2019 թվականի փետրվարի 12-ին, 13-ին, 19-ին և 20-ին, երկրորդ խաղերը՝ 2019 թվականի մարտի 5-ին, 6-ին, 12-ին և 13-ին։
Քառորդ եզրափակիչներ
Քառորդ եզրափակիչների վիճակահանությունը անցկացվեց 2019 թվականի մարտի 15-ին Նիոնում, Շվեյցարիա ։ Առաջին խաղերը տեղի ունեցան 2019 թվականի ապրիլի 9-ին և 10-ին, երկրորդ խաղերը՝ 2019 թվականի ապրիլի 16-ին և 17-ին։
Կիսաեզրափակիչներ
Կիսաեզրափակիչների վիճակահանությունը անցկացվեց 2019 թվականի ապրիլի 19-ին Նիոնում, Շվեյցարիա ։ Առաջին խաղերը տեղի ունեցան 2019 թվականի ապրիլի 30-ին և մայիսի 1-ին, երկրորդ խաղերը՝ 2019 թվականի մայիսի 7-ին և 8-ին։
Եզրափակիչ
2018-2019 մրցաշրջանի Չեմպիոնների Լիգայի եզրափակիչը կայացավ 2019 թվականի հունիսի 1-ին Մադրիդի Վանդա Մետրոպոլիտանո մարզադաշտում։ Եզրափակչի «տնային» թիմը վարչական նպատակներով որոշվեց լրացուցիչ վիճակահանությամբ կիսաեզրափակչի վիճակահանությունից հետո ։
Արտաքին հղումներ
Կատեգորիա:ՈՒԵՖԱ Չեմպիոնների Լիգայի մրցաշրջաններ Կատեգորիա:2018-19 ՈՒԵՖԱ ֆուտբոլում
Հավատի հիմքեր
Իսլամում առանձնացվում է 2 հասկացություն՝ իսլամի կրոնի հիմնասյուներ (արաբերեն՝ أركان الدين, առքան ալ-դին) և հավատի հիմքեր (արաբերեն՝ أصول الدين, ուսուլ ալ-դին)։ Հավատքի հիմքերը դոգմաներ են, որոնք ձրավորվել են երկար ժամանակի ընթացքում, իսկ հիմնասյուները իսլամի դավանաբանական համակարգի բաղկացուցիչ մասն են։
Միաստվածության մասին ուսմունք (արաբերեն՝ أصل التوحيد,աթ-թաուհիդ)
Իր պարզագույն իմաստով այն հանդիսանում է շահադայի առաջին հատվածի հաստատումը, որն ասում է՝ «Չկա աստվածություն Ալլահից բացի»։ Դարերի ընթացքում սուննիները մեղադրել են շիաներին այս հիմնական ուսմունքը խախտելու մեջ, քանի որ շիաները բարձրացնում էին իմամների դերը Ալլահին հավասա մեծարում նրանց։ Իհարկե շիաները ժխտում են այս մեղադրանքը՝ պնդելով, որ այն ծագել է վաղ շրջանի հերետիկոսներից՝ դասելով տասներկուական շիաներին ղուլաթների և ծայրահեղականների շարքին։
Մութազիլականների և աշարիականների աստվածաբանական դիրքորոշումների միջև բանավեճում շիաները ընտրեցին մութազիլականների տեսակետը։ Դրա հետևանքներից մեկն այն էր, որ շիաներն ընդունեցին, որ Ալլահի անունները և ատրիբուտները գոյություն չունեն Գոյից և Աստծո Էությունից անկախ։ Համարվում էր, որ այս անունները և արտրիբուտները առանձին դիտելը տանում էր դեպի բազմաստվածություն։ Օրինակ, ճիշտ չի լինի ասել, որ Աստված ճանաչվում է Իր գիտելիքով, որը Իր Էության մեջ է։ Ճիշտ պնդումն այն է, որ Աստված ճանաչում է իր գիտելիքով, որը Իր Էությունն է։ Նույն կերպ սուննի աստվածաբանների տեսակետը այն մասին, որ Ղուրանը Աստծո չարարված, հավերժական խոսքն է, առաջ է քաշում երկու հավերժական էություններ՝ Աստված և Ղուրան, որն ինքնին բազմատվածություն է։ Հետևաբար շիաները համարում են, որ Ղուրանը ստեղծվել է ժամանակի ընթացքում։
Շիաները մութազիլականներից վերցրել են նաև այն դիրքորոշումը, որը հաստատում է, որԱլլահ չունի ֆիզիկական կերպարանք և ղուրանական այնպիսի տողերը, որոնք ենթադրում են, որ հավատացյալը կհասնի Աստծուն տեսնելու երանությանը, պետք է հասկանալ փոխաբերական իմաստով և ոչ բառացի, ինչպես այն տողերը, որոնք Աստծուն վերագրում են ֆիզիկական օրգաններ (դեմք, ձեռքեր և այլն)։ Որոշ շիա գրողներ ընդլայնել են թաուհիդի կոնցեպցիան ներառելով այնպիսի կոնցեպցիաներ, ինչպիսիք են սրտի և մտքի միասնությունը և հասարակության մեջ անհատականության ինտեգրացումը։ Թաուհիդի այսպիսի ընկալումը հատկապես արտահայտվել է Ալին Շարիաթիի գործերում։
Հավատը աստվածային արդարությանը և Ալլահի վճռին (արաբերեն՝ أصل العدل, ալ-ադլ)
Առաջին հայացքից տարօրինակ է թվում, որ Ալլահի ատրիբուտներից միայն մեկը՝ նրա արդարադատությունն է տարբերակվել շիաների կողմից որպես իրենց հավատի հիմնասյուներից մեկը։ Բայց փաստացի սա մութազիլական-աշարիական բանավեճի մեկ այլ պատմական մնացորդ է։ Մութազիլականների դիրքորոշումը, որը վերցվել է շիաների կողմից, ընդգծում էր անհատի սեփական պատասխանատվությունը իր իսկ արարքների համար և Ալլահի հետագա դատաստանը այդ արարքների համար՝ համաձայն իր արդարադատության։
Աշարիականությանը համաձայն՝ Աստված ստեղծել է մարդու արարքները և հետևաբար այս ուսմունքում մարդու սեփական կամքին շատ քիչ տեղ է տրվում։ Այդ շրջանում մոլեգնած կատաղի բանավեճի պատճառով էր, որ աստվածային արդարադատության մասին մութազիլիականների կոնցեպցիան դարձավ շիիզմի հիմնական սկզբունքներից մեկը։
Մուհամմադի մարգարեական առաքելության ճանաչումը և նրան նախորդող մարգարեների ընդունումը (արաբերեն՝ أصل النبوة, ան-նուբուվվա)
Յուրաքանչյուր մարգարե միջնորդ է Ալլահի և մարդու միջև։ Մարգարեի առաքելությունն է մարդկանց փոխանցել Աստծո հայտնությունը։ Այս հայտնությունը՝ Աստծո խոսքը, հանդես է գալիս օրենքների և ուսմունների տեսքով՝ առաջնորդելու համար մարդկությանը։ Բացի այդ, մարգարեն նույնպես ղեկավարում է մարդկությանը և մեկնաբանում է Աստծո խոսքը։ Իր առաքելությունը իրականացնելու համար Աստված շնորհում է մարգարեին անսխալականություն և անմեղություն, ուստի մարգարեն նույնպես իր քարոզած ուսմունքի կատարյալ մոդելն է։
Դարերի ընթացքում Աստված ուղարկել է մարդկությանը բազմաթիվ մարգարեներ աշխարհի տարբեր հատվածներում։ Համաձայն ավանդության՝ նրանց թիվը հասնում է 124.000 կամ 144.000-ի։ Ամենակարևոր մարգարեներին կոչում են Ուլու ալ-Ազմ։ Դրանք այն մարգարեներն են, ովքեր բերել են գիրք և նոր կրոնական կարգ (օրենք) և Ղուրանում նրանք կոչվում են առաքյալներ՝ ռուսուլ։ Նրանց թվին են պատկանում Նուհը, Իբրահիմը, Մուսան, Իսան և վերջապես Մուհամմադը։ Մուհամմադը չի համարվում մարգարե միայն արաբերի կամ այն սահմանափակ տարածքի համար, որտեղ նա ապրել է, այլ մարգարե ողջ աշխարհի համար՝ Աստծո կողմից տրված ուսմունքով։
Հավատը հարությանը, Ահեղ դատաստանին և անդրշիրիմյան աշխարհին (արաբերեն՝ أصل المعاد مع القيامة, ալ-մա’ադ կամ ալ-կիյամա)
Ղուրանում բազմաթիվ տողեր կան Հարության օրվա և Ահեղ դասաստանի մասին։ Իհարկե, այս սուրաների մեծամասնությունը, որն ի հայտ է եկել Մուհամմադի կյանքի մեքքայական շրջանում, ունի մեծ էսխատոլոլոգիական բովանդակուլթյուն։ Հարությունը համարվում է աստվածային արդարադատության տրամաբանական անհրաժեշտությունը, քանի որ միայն հարության միջոցով յուրաքանչյուր մարդու կտրվի լիակատար պարգևատրում և պատիժ։
Իմամաթի/խալիֆայության մասին ուսմունք (արաբերեն՝ أصل الإمامة)
Առաջին չորս դոգմաները ընդհանուր են սուննիների և շիաների համար։ Բարձրագույն իշխանության (իմամաթի) մասին հարցը նրանց միջև տարանջատման գլխավոր առարկան է։ Մուսուլմանական աստվածաբանության մեջ Ուսուլ ադ-Դին նշանակում է ուսմունք հավատքի ընդհանուր սկզբունքների և դրա մեթոդաբանության մասին։ Աստվածաբանական գրականության մեջ Ուսուլ ադ-Դին տերմինը հաճախ օգտագործվում է իլմ ալ-քալամի փոխարեն որպես ներածություն աստվածաբանական համակարգի շարադրման մեջ։ Այստեղից էլ գալիս են այնպիսի աշխատությունների անվանումներ, ինչպիսիք են «ալ-Իբանա ան ուսուլ ադ-դիանա», որը վերագրվում է աշ-Աշարիին (10-րդ դար), ալ-Բաղդադիի «Ուսուլ ադ-Դին ֆի իլմ ալ-քալամը» (11-րդ դար) և այլն։
Նման ստեղծագործություններում հեղինակները, շարադրելով աստվածաբանական համակարգը, իսլամի հինգ հիմնական դոգմաները բաժանել էին ավելի մեծ թվով «հիմքերի»՝ ուսուների, որոնցից յուրաքանչյուրը իր հերթին բաժանում էին «հարցերի»՝ մասաիլ կամ խնդիրների։ Այսպես, ալ-Բաղդադին հիշատակված աշխատության մեջ նկարագրել է հավատքի 15 «հիմք»՝ դրանցից յուրաքանչյուրը բաժանելով 15 «հարցի»։ Աշ-Շահրասթանին (12-րդ դար) «Նիհայաթ ալ-իկդամ ֆի իլ ալ-քալամ» աշխատության մեջ աստվածաբանական համակարգը ներկայացրել է 20 «հիմնադրույթներով» (կավաիդ)։ Ժամանակակից մուսուլմանական արևելքի բարձրագույն հոգևոր հաստատություններում (օրինակ ալ-Ազհարում) կան հատուկ ֆակուլտետներ (քուլլիյաթ ուսուլ ադ-դին), որտեղ դասավանդվում են աստվածաբանության և ապոլոգետիկայի հիմունքներ։
Գրականություն
Կատեգորիա:Իսլամագիտություն
Պերինի (Ծովափնյա Շարանտի գավառ)
Պերինի (Périgny), համայնք Ֆրանսիայում՝ Պուատու-Շարանտ մարզի Ծովափնյա Շարանտի գավառի Լա Ռոշելի շրջանում։ Մտնում է Լա Ռոշել 8 կանտոնի կազմի մեջ։
Բնակչություն
Համայնքի բնակչությունը 2010 թվականին կազմում էր 7284 մարդ։
Արտաքին հղումներ
Կատեգորիա:Ֆրանսիայի համայնքներ
ԽՍՀՄ ֆուտբոլի ազգային հավաքական
ԽՍՀՄ ֆուտբոլի ազգային հավաքականը (ռուս.՝ сбо́рная Сове́тского Сою́за по футбо́лу) ներկայացրել է ԽՍՀՄ-ը ֆուտբոլի միջազգային մրցաշարերում և առանձին հանդիպումներում։ Կառավարվում էր ԽՍՀՄ ֆուտբոլի ֆեդերացիայի կողմից։